ലോക്ഡൗണ് ഈ രീതിയില് മുന്നോട്ട് പോകാനാവില്ലെന്ന് മുഖ്യമന്ത്രി ബുധനാഴ്ചയ്ക്കുള്ളില് റിപ്പോര്ട്ട് വേണം തിരുവനന്തപുരം:ടെസ്റ്റ് പോസിറ്റിവിറ്റി നിരക്ക് ടിപിആര് അനുസരിച്ച് നിയന്ത്രണങ്ങള് വേണോ എന്ന കാര്യത്തില് തീരുമാനം ഉടന് വേണമെന്ന് മുഖ്യമന്ത്രി പിണറായി വിജയന്.ലോക്ഡൗണ് നിയന്ത്രണങ്ങള് കര്ശനമായി തുടര്ന്നിട്ടും രോഗവ്യാപനം കുറയാത്തത് ചൂണ്ടിക്കാട്ടിയാണ് മുഖ്യമന്ത്രി ഉന്നതതല അവലോകന യോഗത്തില് ഇക്കാര്യം പറഞ്ഞത്.ബുധനാഴ്ചക്കുള്ളില് പഠിച്ച് റിപ്പോര്ട്ട് നല്കാന് നിര്ദേശം നല്കി. വിവിധ രംഗത്തെ ആളുകളുമായി ഉടനെ ചര്ച്ച നടത്തണമെന്നും ചീഫ് സെക്രട്ടറിക്കും വിദഗ്ധ സമിതിക്കും മുഖ്യമന്ത്രി നിര്ദേശം നല്കി.വിദഗ്ധ സമിതി അംഗങ്ങളും ആരോഗ്യവകുപ്പിലെ ഉദ്യോഗസ്ഥരുമാണ് റിപ്പോര്ട്ട് തയാറാക്കുക. ജില്ലാ കലക്ടര്മാര്ക്ക് കൂടുതല് അധികാരം നല്കി പ്രാദേശിക തലത്തില് നിയന്ത്രണം ഏര്പ്പെടുത്താനാണ് സര്ക്കാര് ആലോചന. പ്രതിമാസം ഒരു കോടി പേര്ക്ക് കോവിഡ് വാക്സിന് നല്കാന് കേരളത്തിന് ശേഷിയുണ്ടെന്ന് മുഖ്യമന്ത്രി പറഞ്ഞു. 4 ലക്ഷം ഡോസ് വാക്സിന് കഴിഞ്ഞ ദിവസം നമുക്ക് കൊടുക്കാനായി. ആഴ്ചയില് 25 ലക്ഷം ഡോസ് വാക്സിന് എന്ന നിലയ്ക്ക് മാസത്തില് ഒരു കോടി ഡോസ് നല്കാനാവും. ഇക്കാര്യം ചൂണ്ടിക്കാട്ടി കൂടുതല് വാക്സിനുവേണ്ടി കേന്ദ്ര സര്ക്കാരിനെ സമീപിക്കുമെന്ന് യോഗത്തില് മുഖ്യമന്ത്രി പറഞ്ഞു